b'\n_START_ARTICLE_\nJohan Printzensk\xc3\xb6ld\n_START_SECTION_\nLiv\n_START_PARAGRAPH_\nPrintzensk\xc3\xb6ld var s\xc3\xb8n af pr\xc3\xa6sten Jakob Printz og blev 1645 adlet for at have reddet kongen under tredive\xc3\xa5rskrigen. Efter freden 1648 blev han forfremmet til oberst, og den 28. marts 1658 blev han udn\xc3\xa6vnt til guvern\xc3\xb8r p\xc3\xa5 det nyvundne Bornholm, hvortil han ankom med en styrke p\xc3\xa5 120 mand den 29. april.\n_START_SECTION_\nMordet\n_START_PARAGRAPH_\nDen strenghed, hvormed det svenske herred\xc3\xb8mme blev ud\xc3\xb8vet og is\xc3\xa6r de udskrivninger af krigsfolk, som Printzensk\xc3\xb6ld foretog, v\xc3\xa6kkede et voldsomt had imod ham. Han bad forg\xc3\xa6ves om forst\xc3\xa6rkninger, og da han tog til R\xc3\xb8nne for at fremskynde forst\xc3\xa6rkningernes ankomst, blev han den 8. december overfaldet af en gruppe borgere og skudt af Villum Clausen._NEWLINE_Myten om et efterf\xc3\xb8lgende blodbad ("svineslagtningen") p\xc3\xa5 svenskerne p\xc3\xa5 \xc3\xb8en er et senere p\xc3\xa5fund, bl.a. populariseret i J.C. Urnes 148 vers lange Printzensk\xc3\xb6ldvise.  3 svenskere \xe2\x80\x93 herunder Printzensk\xc3\xb6ld \xe2\x80\x93 blev dr\xc3\xa6bt i forbindelse med bornholmernes tilbageerobring af \xc3\xb8en til den danske konge.'